Adjø solidaritet

Adjø solidaritet er en norsk dramafilm fra 1985 regissert, skrevet og produsert av Svend Wam og Petter Vennerød. 

Filmen er den tredje av en trilogi som har fått fellesbenevnelsen Sangen om den knuste drømmen som filmskaperne har beskrevet som «et oppgjør med den selvhøytidelige 1968-arven». De to andre er Åpen framtid og Drømmeslottet. Den er utgitt året før Drømmeslottet, men ligger innholdsmessig sist i trilogien. Adjø solidaritet regnes som filmduoens hovedverk.

 Handling 
Handlingen strekker seg over tre generasjonsperspektiver. Sentralt står Atle, en 40 år gammel psykiater og hans jevnaldrende venn, Eigil, som er teaterregissør. De er begge skilt og har barn som ikke bor hos dem. De mimrer om gamle dager og drømmer om å reise til Kina, men utenom det er de gamle idealene glemt og de koser seg med sin velstand og «vellykkethet». Begge sliter for å holde en fasade som hele tiden truer med å sprekke. Under Eigils 40-årslag kommer sannheten fram og aggresjonene slår ut i full blomst. Det ene ordet tar det andre og festen avsluttes i masseslagsmål og rasert festlokale. Etter festen rammes Atle hardt av en tragedie.

 Om filmen 
Magnus Nikolaisen i nettmagasinet Montages skrev følgende om filmen i 2010: «Vi møter gamle 68′ere som i det de fyller 40 år har mektige stillinger i et samfunn de selv ville styrte. De sliter med indre tanker og problemer grunnet konflikten mellom deres gamle idealer og deres levesett – har de sviktet idealene og feiget ut, eller har de blitt klokere med alderen og innsett at de tok feil og at opprørene var til ingen nytte? I filmen blir de gjenlevende kommunistene kroppsliggjort gjennom pasientene ved mentalsykehusene hvor filmens ene hovedperson er overlege. Samtidig som vi følger ungdommenes kamp mellom fascister og pønkere. Dette er tydelige signaler på hvordan filmen prøver å uttrykke at kampsakene skiftes, men kampene består». Nikolaisen skrev videre at: «Filmens scenografi er fantastisk, den er veldig ekspressiv og kanskje overdrevet, men den gir filmen temperatur, gnist og tydelighet – og det florerer av symbolikk. Filmen er også veldig bra klippet, den makter å holde et rolig, men gradvis økende, tempo som passer utmerket til filmens manus».

Filmen ble påbegynt allerede i 1983. 83 profesjonelle skuespillere medvirker i den. Dette var den første filmen i Skandinavia som brukte digital lydteknikk fra starten av.Aftenposten aften - Ny film på nytt lerret (13.3.1985, s.15)

I USA ble en klippet versjon lansert som Farewell Illusions.

 Filmanmelderne 
Aftenpostens Per Haddal kalte den årets Opus og mente den var en av de beste filmene til Wam og Vennerød.Aftenposten morgen – Film Tips (15.3.1985, s.62) Den fikk jevnt over gode kritikker da den ble vist i USA i 1986.Aftenposten aften – Erotisk ladet skjebnedrama (20.11.1986, s.20)

 Popularitet og økonomi 
Filmen ble en publikumssuksess på norske kinoer. Den spilte inn over en halv millioner kroner de første fem dagene.Aftenposten morgen – Tet-kamp for norske filmer (21.3.1985, s.62)Aftenposten morgen – Velkommen til byn (13.4.1985, s.46)

 Rolleliste 
 Skuespiller  RolleSvein Sturla Hungnes  AtleKnut Husebø  EigilJorunn Kjellsby  AstridWenche Foss  Atles morThomas Robsahm  FridtjofBjørn Skagestad 	MefistofelesPer Frisch  FaustEllen Horn  MargaretePer Sunderland  teatersjefenSverre Gran  Eigils farIngrid Øvre Wiik  Eigils morEli Anne Linnestad  ToveLasse Lindtner  HelgeAudun Meling  RolvAnnika With  LindaHenrik Scheele  nazi-talerHenrik Mestad  nynazistMarianne Krogness  SidselRagnhild Winje  koreografPer Jansen  JørnNils Ole Oftebro  BirgerErik Hivju  BjarneFrank Iversen  TrondAnders Hatlo  ArnePeter Lindbæk  DitlevVidar Sandem  TorArne Langaas  AudunKari Nicolaisen  sangerinneNanette Costanza  sangerinneJarl Goli  danser/Mefistofeles 2Vibeke Falk  LiseBrit Elisabeth Haagensli  AudBernt Erik Larssen  eldre herreJulie Wiggen  MetteAre Sjaastad  MortenØyvin Bang Berven  Atle (20 år gammel)Stein Are  Eigil (20 år gammel)Veslemøy Sparre  Astrid (20 år)Kari Møksvold  Tove (20 år gammel)Tom Kobbel  pønkerBrynjar Aa  pønkerTorill Ek  pønkerThom Bastholm Espen Moreite Morten Rudå Petter Vennerød Jens Brun-Pedersen

 Referanser 

 Eksterne lenker 


Kategori:Norske dramafilmer
Kategori:Filmer fra 1985
Kategori:Norske filmer fra 1980-årene
Kategori:Norskspråklige filmer
Kategori:Filmer lagt til Oslo